**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄ**

Aika tiistai 4.9.2012 kello 13 – 14.25

Paikka opetus- ja kulttuuriministeriö, kokoushuone Väinämöinen, Meritullinkatu 10

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Heikki Blom, OKM

Mikko Heinikoski, STTK

Maija Innola, OKM

Maarit Kallio-Savela, Suomen Kuntaliitto ry

Pasi Kankare, OPH

Kirsi Kuuttiniemi, Valtion työmarkkinalaitos

Veli-Matti Lamppu, Suomen Yrittäjät ry

Reija Lepola, Suomen Ammatilliset Rehtorit ry

Gun Marit Nieminen, YAOL ry

Jussi-Pekka Rode, SAKKI ry

Heikki Sederlöf, AMKE ry

Inkeri Toikka, OAJ

Satu Ågren, EK

Merja Leinonen, OKM, sihteeri

Seija Rasku, OKM, sihteeri

1. **Kokouksen avaus ja edellisen kokouksen yhteenveto**

Puheenjohtaja Tammilehto avasi kokouksen. Hyväksyttiin edellisen kokouksen yhteenveto ja etukäteen toimitettu ehdotus kokouksen asialistaksi.

1. **Ammatillisten tutkintojen tutkintotyypit ja niiden kriteerejä**

Sihteeri Leinonen selosti kesäkuussa 2012 pidetyn ohjausryhmän kokouksen jälkeen ammatillisten tutkintojen tutkintotyyppejä ja niiden kriteerejä käsittelevään muistioluonnokseen tehdyt muutokset.

Muistioluonnosta koskevassa keskustelussa nousi esiin muun muassa seuraavia näkökohtia:

* Muistio on selkeä ja hyvä kuvaus tutkintotyyppien luonteesta ja tutkintotyyppien edellyttämästä osaamisesta.
* Jatkovalmistelussa tarkistetaan käsitteet ja tarvittaessa tekstien oikeakielisyys.
* Osaamista koskevissa kuvauksissa, etenkin tutkinnoille yhteisissä osaamisen tavoitteissa ja ammatillisen perustutkinnon osaamista koskevassa kuvauksessa, tulee pohtia, onko tarkoituksenmukaista lisätä tekstiin maininta demokratiakasvatuksesta, oman osaamisen jakamisesta sekä yhteistyöstä ja verkostomaisesta toimintatavasta.
* Ammatillista perustutkintoa koskevassa osuudessa pohdittava, tulisiko ajatus tutkinnon luonteesta jatkumona perusopetukselle mainita tekstissä ja tulisiko tekstissä vertailla tutkintoa suhteessa lukio-opintoihin.
* Ammatillisen perustutkinnon kielitaitovaatimusten osalta kannatettiin vaihtoehtoa 2. Samalla esitettiin kuitenkin ajatuksia jatko-opintokelpoisuuden varmistamisesta.
1. **Hallituksen esitysluonnoksen rakenne**

Sihteeri Leinonen selosti hallituksen esitysluonnoksen rakenteen ja periaatteet, joiden mukaisesti nykytilan kuvaus on tarkoitus esittää hallituksen esityksessä.

Hallituksen esitysluonnosta koskevassa keskustelussa nousi esiin muun muassa seuraavia näkökohtia:

* Rakenne vaikuttaa selkeältä ja tarkoituksenmukaiselta. Nykytilan kuvauksen valmistelussa voidaan hyödyntää olemassa olevia kuvauksia ja määrällisiä tietoja.
* Nykytilaa koskevassa osuudessa voisi käsitellä muun muassa seuraavia asioita: ammatillisen koulutuksen eri järjestämismuodot, tutkintojen eri suorittamistavat, eri tutkintotyyppien ja tutkintojen väliset suhteet ja niiden erot, jatkumot ja niitä koskevat kuvaukset, koulutuksen järjestämisen luvanvaraisuus, opetustoimen henkilöstöä koskevat kelpoisuusvaatimukset sekä yleisesti ammatillisen koulutuksen monimuotoisuus.
* Ehdotuksia koskevassa valmistelussa on otettava huomioon muun muassa seuraavia seikkoja: tutkinnon osat ja niiden kokonaisuus, modulaarisuus ja osista kokoaminen, yksilölliset opintopolut, tutkintojen perusteiden ja tutkintojen uudistamissykli, päällekkäisyyksien purkaminen, ajatus siitä, mitä valmiuksia tutkintojärjestelmän tulee tarjota opiskelijoille ja tutkinnon suorittajille, jotta he pärjäävät työelämässä sekä rakenteistamisen merkitys.
1. **Seuraava kokous**

Ohjausryhmän seuraava kokous on ti 2.10.2012 kello 12 - 14.

1. **Muut asiat**

Muita asioita ei ollut.

1. **Kokouksen päättäminen**

Puheenjohtaja päätti kokouksen kello 14.25.